
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1323 

16 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Γενικός Κανονισμός Λειτουργίας Τουριστικών Λιμένων.. 1 
Τροποποίηση της Δ1α/2733/27.3.1998 (Φ.Ε,Κ. 345/ 
10.4.1998 τ. Β') Απόφασης Συγκρότησης Συμβουλίου 
Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
για την ατομική κρίση, την ανανέωση της θητείας, τη 
μονιμοποίηση και την εξέλιξη των υπηρετούντων για¬ 


τρών του Ε.Σ.Υ. του Γενικού Νοσ/μείου Μαιευτηρίου 

«ΕΛΕΝΑ ΒΕΝΙΖΕΛΟΥ». 2 

Κύρωση Συλλογικής Σύμβασης Εργασίας Πλοιάρχων Με¬ 
σογειακών και Τουριστικών Επιβατηγών Πλοίων. 3 


ΑΠΟΦΑΣΕΙ Σ 

Αριθ.Τ/9803 (1) 

Γ ενικός Κανονισμός Λειτουργίας Τουριστικών Λιμένων. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 38 του Ν. 3105/2003 με τις 
οποίες προστέθηκε νέο άρθρο με αριθμό 31α μετά το άρθρο 
31 του Ν. 2160/1993. 

2. Τις διατάξεις του Ν. 2160/93 (Κεφ. Γ άρθρα 29-37) όπως 
τροποποιήθηκε και ισχύει. 

3. Τις διατάξεις του Π.Δ. 27/96 (ΦΕΚ 19/Α/1.2.96) περί συγ¬ 
χώνευσης των ΥπουργείωνΤουρισμού, Βιομηχανίας, Ενέργει¬ 
ας και Τεχνολογίας και Εμπορίου στο Υπουργείο Ανάπτυξης. 

4. Τις διατάξεις του Π.Δ. 388/24.10.2001 (ΦΕΚ 254 Α) περί 
διορισμού Υπουργών, Αναπληρωτή Υπουργού και Υφυπουρ¬ 
γών. 

5. Τις διατάξεις του Π.Δ. 142/12.6.2001 (ΦΕΚ 123 Α) περί 
σύστασης στο Υπουργείο Ανάπτυξης Γενικής Γραμματείας 
Τουρισμού. 

6. Την Τ/4202/9.7.2001 (ΦΕΚ196 Γ) Κοινή Απόφαση Πρω¬ 
θυπουργού και Υπουργού Ανάπτυξης περί διορισμού Γενι¬ 
κού Γραμματέα στη Γενική Γραμματεία Τουρισμού . 

7. Το313/19.9.2001 (Φ.Ε.Κ211 Α) Π.Δ. περί μεταφοράς αρ¬ 
μοδιοτήτων από τον ΕΟΤ στο Υπουργείο Ανάπτυξης και στις 
Περιφέρειες, σύσταση υπηρεσιών και θέσεων προσωπικού 
στη Γ ενική Γ ραμματεία Τουρισμού και στις Περιφέρειες, με¬ 
ταφορά πόρων και ρύθμιση των αναγκαίων λεπτομερειών. 


8. Την 485/31.10.2001 (ΦΕΚ 1484Β) Κοινή Απόφαση του 
Πρωθυπουργού και Υπουργού Ανάπτυξης περί ανάθεσης 
αρμοδιοτήτων στους Υφυπουργούς Ανάπτυξης. 

9. Το γεγονός ότι με τις διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού. 

Άρθρο 1 

Πεδίο Εφαρμογής 

1. Ο παρών Κανονισμός ισχύει και εφαρμόζεται στη χερ¬ 
σαία και θαλάσσια ζώνη όλων των τουριστικών λιμένων, συ¬ 
μπεριλαμβανομένων των ζωνών αγκυροβολιού, των καταφυ- 
γίωντουριστικών σκαφών καιτωνλιμένων ξενοδοχειακών μο¬ 
νάδων ανεξάρτητα από το φορέα διαχείρισης αυτών 
(δημόσιο ή ιδιωτικό) αρμοδιότητας Γενικής Γραμματείας 
Τουρισμού και από το χρόνο έναρξης της λειτουργίας τους. 

2. Οι καθ’ οιονδήποτε τρόπο συναλλασσόμενοι ή κυκλοφο- 
ρούντες εντός των τουριστικών λιμένων οφείλουν να ακολου- 
θούντις οδηγίες καιτις υποδείξειςτου προσωπικούτου φορέα 
διαχείρισης του τουριστικού λιμένα καθώς και να συμμορφώ¬ 
νονται με τις οδηγίες και εντολές των αρμοδίων οργάνων. 

3. Οι Γενικοί και Ειδικοί Κανονισμοί Λιμένα, ευθύνης ΥΕΝ, 
που αναφέρονται σε θέματα που δε ρυθμίζονται από τον πα¬ 
ρόντα Κανονισμό, καθώς και η τελωνειακή νομοθεσία ισχύ¬ 
ουν και εφαρμόζονται και στους τουριστικούς λιμένες. 

4. Κάθε διάταξη, που αντίκειται στις διατάξεις του παρό¬ 
ντος Κανονισμού, καταργείται. 

Άρθρο 2 

Παρεχόμενες Υπηρεσίες-Εξυπηρετήσεις 

1. Οι φορείς διαχείρισης των τουριστικών λιμένων, πέραν 
των αναφερομένων στον παρόντα Κανονισμό, παρέχουν 
προς τους χρήστες και τα σκάφη αναψυχής κατ' ελάχιστον 
όλες τις υπηρεσίες και εξυπηρετήσεις, που προβλέπονται 
στις Υπουργικές Αποφάσεις χωροθέτησης με τις οποίες 
εγκρίθηκαν οιχρήσεις γης, στις εγκεκριμένες μελέτες καθώς 
και στις Υπουργικές Αποφάσεις και συμβάσεις παραχώρη¬ 
σης της χρήσης και εκμετάλλευσης αυτών. 

2. Όλες οι παρεχόμενες κατά τουριστικό λιμένα υπηρεσίες- 
εξυπηρετήσειςπεριγράφονται στους Ειδικούς Κανονισμούς, 
που καταρτίζονται από τους φορείς διαχείρισης και υποβάλ¬ 
λονται για έγκριση στο Υπουργείο Ανάπτυξης, σύμφωνα με 
τα οριζόμενα στο άρθρο 31α του Ν. 2160/93 όπωςεκάστοτε 
ισχύει. 

Στους Ειδικούς Κανονισμούς περιγράφεται επίσης η οργά¬ 
νωση των υπηρεσιών κάθε τουριστικού λιμένα καθώς και η 
στελέχωσή του με προσωπικό το οποίο πρέπει να είναι κα¬ 
τάλληλο, εξειδικευμένο και επαρκές ώστε να εξασφαλίζεται 

καθ’ όλο το εικοσιτετράωρο η εύρυθμη λειτουργία του λιμέ¬ 
να και η εξυπηρέτηση των χρηστών. 

Ο φορέας διαχείρισης του τουριστικού λιμένα οφείλει να 
καταρτίσει εγχειρίδιο εσωτερικής λειτουργίας του τουριστι¬ 
κού λιμένα με οδηγίες προς το προσωπικό για την άσκηση 
των καθηκόντων του. 

3. Για τις παρεχόμενες ευκολίες-εξυπηρετήσεις τωντουρι- 
στικών λιμένων προς τα ελλιμενιζόμενα σε αυτούς σκάφη, ο 
φορέας διαχείρισης κάθε τουριστικού λιμένα, εισπράττει 
από τους υπόχρεους τα ανάλογα δικαιώματα. 

Τα σχετικά τιμολόγια υποβάλλονται από τους φορείς δια¬ 
χείρισης και εγκρίνονται με απόφαση του Υπουργού Ανάπτυ¬ 
ξης, σύμφωνα με τα οριζόμενα στο άρθρο 31α του Ν. 
2160/93, όπως εκάστοτε ισχύει. 

4. Υπόχρεος προς καταβολή των παραπάνω δικαιωμάτων 
είναι ο πλοιοκτήτης ή ο νόμιμος εκπρόσωπος ή ο χρήστης 
του σκάφους, ο οποίος ευθύνεται και εις ολοκληρον με τον 
πλοιοκτήτη ως πρωτοφειλέτης. 

Για τον υπολογισμό της καταβολής των δικαιωμάτων ελλι- 
μενισμού ή εναπόθεσης σκάφους στη ξηρά, ως πρώτη μέρα 
λαμβάνεται υπόψη το από του μεσονυχτιού αρχόμενο εικο¬ 
σιτετράωρο, εντός του οποίου κατέπλευσε το σκάφος. 

Τα καταφεύγοντα στον λιμένα σκάφη, λόγω κακοκαιρίας, 
απαλλάσσονται από την καταβολή των δικαιωμάτων ελλιμε- 
νισμού, μέχρι την άρση του απαγορευτικού, σύμφωνα με τις 
ανακοινώσεις της αρμόδιας Λιμενικής Αρχής. 

Άρθρο 3 

Μέτρα Ασφάλειας και Πυροπροστασίας 

3.1 Οι φορείς διαχείρισης των τουριστικών λιμένων οφεί¬ 
λουν να λαμβάνουν όλα τα αναγκαία μέτρα φύλαξης και προ¬ 
στασίας των σκαφών και να διαθέτουν πλήρες και εφαρμόσι¬ 
μο σχέδιο λήψης μέτρων για την πρόληψη και προστασία των 
εγκαταστάσεων του τουριστικού λιμένα, των ατόμων,των 
σκαφών και των οχημάτων που βρίσκονται στη ζώνη αυτού, 
από έκτακτα περιστατικά όπως έκρηξη, πυρκαγιά, ακραία 
καιρικά φαινόμενα κ.λπ. γνωστοποιώντας το στο προσωπικό 
και στους χρήστες. 

3.2 Ειδικότερα, οι φορείς διαχείρισης των τουριστικών λι¬ 
μένων οφείλουν να λαμβάνουν όλα τα προληπτικά και κατα¬ 
σταλτικά μέτρα και μέσα πυροπροστασίας που προβλέπο- 
νται στην αριθμ. 10/2002 Πυροσβεστική Διάταξη όπως εκά¬ 
στοτε ισχύει, καθώς και στις κείμενες διατάξεις, για την 
πρόληψη και αποτροπή πυρκαϊών και ατυχημάτων καθώς και 
τη διάσωση ατόμων και υλικών αγαθών που βρίσκονται και 
διακινούνται στη χερσαία και θαλάσσια ζώνη τους. 

Οι φορείς διαχείρισης έχουν την ευθύνη συντήρησης και 
καλής λειτουργίας όλων των συστημάτων και μέσων πυρο¬ 
προστασίας του τουριστικού λιμένα. 

3.3 Σε εμφανή σημεία του τουριστικού λιμένα θα πρέπει να 
αναρτώνται πινακίδες στην ελληνική και σε μια τουλάχιστον 
άλλη επίσημη γλώσσα της Ευρωπαϊκής Ένωσης, για τους 
τρόπους ενέργειας του προσωπικού και των χρηστών, σε πε¬ 
ρίπτωση εκδήλωσης πυρκαγιάς ή άλλης έκτακτης ανάγκης 
και να διατίθεται γιατο σκοπό αυτό με μέριμνα του φορέα δια¬ 
χείρισης, ενημερωτικό υλικό, στην ελληνική και σε μια τουλά¬ 
χιστον άλλη επίσημη γλώσσα της Ευρωπαϊκής Ένωσης. 

3.4 Οι φορείς διαχείρισης θα πρέπει να αποδέχονται και να 
εξασφαλίζουν την εφαρμογή των εκάστοτε απαιτουμένων 
προσαρμογών του Γενικού Κανονισμού Λειτουργίας των 
Τουριστικών Λιμένων στις απαιτήσεις της Εθνικής και Κοινο¬ 
τικής νομοθεσίας για ανάλογα θέματα. 

Άρθρο 4 

Προστασία Περιβάλλοντος - Καθαριότητα- 
Διαχείριση Απορριμμάτων και Καταλοίπων 

4.1 Οι φορείς διαχείρισης των τουριστικών λιμένων,τα ελ¬ 


λιμενιζόμενα σκάφη και όποιος χρησιμοποιεί τις εγκαταστά¬ 
σεις της θαλάσσιας και χερσαίας ζώνης του τουριστικού λι¬ 
μένα οφείλουν να τηρούν τα προβλεπόμενα από την κείμενη 
νομοθεσία μέτρα προστασίας του περιβάλλοντος και ιδιαίτε¬ 
ρα να μεριμνούν για την αποφυγή ρύπανσης της θάλασσας 
και των ακτών από πετρέλαιο, πετρελαιοειδή μείγματα, επι¬ 
βλαβείς ουσίες ή μείγματα αυτών και πάσης φύσεως από¬ 
βλητα, λύματα και απορρίμματα. 

Οι φορείς διαχείρισης οφείλουν να μεριμνούν για: 

α) Την ύπαρξη και λειτουργία επαρκών και κατάλληλων ευ¬ 
κολιών υποδοχής καταλοίπων για τη συγκέντρωση και τελική 
νόμιμη διάθεση τόσο των πετρελαιοειδών καταλοίπων-λιπα- 
ντελαίων όσο και των λοιπών άχρηστων υλικών-απορριμμά- 
των καθώς και των λυμάτων των εξυπηρετούμενων σκαφών. 

β) Την ύπαρξη εξοπλισμού πρόληψης και καταπολέμησης 
της ρύπανσης της θάλασσας από πετρελαιοειδή (πλωτά 
φράγματα, απορροφητικά υλικά κ.λπ.) που θα υποδειχθεί 
από την αρμόδια Λιμενική Αρχή, καθώς και εγκεκριμένου- 
συμβατού με το Τοπικό Σχέδιο της Λιμενικής Αρχής «Σχεδίου 
Έκτακτης Ανάγκης» (ΟΟΝΤΙΘΕΝΟΥ ΡΕΑΝ) για την αντιμετώ¬ 
πιση ενδεχόμενων περιστατικών ρύπανσης της θάλασσας 
και των ακτών. 

Στην περίπτωση αυτή ειδοποιείται η τοπική Λιμενική Αρχή 
καθώς και οι ιδιοκτήτες /αντίκλητοι των ελλιμενιζομένων σκα¬ 
φών. 

γ) Την κατάρτιση σχεδίου παραλαβής και διαχείρισης πε¬ 
τρελαιοειδών καταλοίπων, χρησιμοποιημένων λιπαντελαίων 
και απορριμμάτων, που θα καλύπτει τις απαιτήσεις του άρ¬ 
θρου 5 σε συνδυασμό με το Παράρτημα I της Οδηγίας 
2000/59/ΕΚ του Συμβουλίου της 27ης Νοεμβρίου 2000 των 
Ευρωπαϊκών Κοινοτήτων και την εφαρμογή της αριθμ. 
3418/07/2002 (ΦΕΚ 712 Β) Κοινής Υπουργικής Απόφασης 
«Μέτρα και όροι για τις λιμενικές εγκαταστάσεις παραλαβής 
αποβλήτων που παράγονται στα πλοία και καταλοίπων φορ¬ 
τίου» όπως αυτή εκάστοτε ισχύει. 

Το εν λόγω σχέδιο αποτελεί αναπόσπαστο μέρος των Ειδι¬ 
κών Κανονισμών Λειτουργίας των τουριστικών λιμένων. 

Στο προαναφερόμενο σχέδιο θα αναφέρεται συγκεκριμέ¬ 
να η μονάδα ή ο χώρος τελικής νόμιμης διάθεσης των συγκε- 
ντρούμενων ποσοτήτων πετρελαιοειδών καταλοίπων και λι- 
παντελαίων. 

Επίσης θα πρέπει να είναι εμφανή μέσω πίνακα ανακοινώ- 
σεωντα στοιχεία επικοινωνίας, τα ωράρια λειτουργίας και τα 
τιμολόγια των συμβεβλημένων επιχειρήσεων/φορέων παρα- 
λαβής-αποκομιδής των ως άνω υλικών. 

4.2 Σκάφη που δεν διαθέτουν δεξαμενές συγκράτησης λυ¬ 
μάτων ή συστήματα βιολογικού καθαρισμού δεν γίνονται δε¬ 
κτά στον τουριστικό λιμένα. 

Σε κάθε περίπτωση δεν επιτρέπεται η ρίψη στο θαλάσσιο και 
χερσαίο χώρο του τουριστικού λιμένα αντικειμένων και υγρών 
που μπορούν να προκαλέσουν πάσης φύσεως ρύπανση. 

4.3 Κατά τη διάρκεια ελλιμενισμού τους τα σκάφη, πρέπει 
να διατηρούν τα απορρίμματά τους σε ερμητικά κλειστά δο¬ 
χεία ή σάκους από συνθετική ύλη, καλά ασφαλισμένους. 

Η εξαγωγή των απορριμμάτων στο χερσαίο χώρο του του¬ 
ριστικού λιμένα επιτρέπεται μόνο κατά τις ώρες που καθορί¬ 
ζονται από τον φορέα διαχείρισης του τουριστικού λιμένα. 

4.4 Οι φορείς διαχείρισης οφείλουν να μεριμνούν για: 

• α) Την ύπαρξη επαρκών χώρων υγιεινής. 

• β) Την καθημερινή καθαριότητα των χερσαίων χώρων, 
των λιμενικών εγκαταστάσεων και της θαλάσσιας ζώνης του 
τουριστικού λιμένα. 

• γ) Την τακτική αποκομιδή των απορριμμάτων, την περι¬ 
συλλογή κάθε είδους άχρηστων αντικειμένων και την μέχρι 
την απομάκρυνσή τους, εναπόθεσή τους σε ειδικούς χώ¬ 
ρους. 

• δ) Τον εφοδιασμό τους με τις προβλεπόμενες άδειες 
(σύνδεσης με αποχετευτικό δίκτυο, διάθεσης κ.λπ.) για τη νό¬ 
μιμη διάθεση των λυμάτων και αποβλήτων, που προέρχονται 
από τις εγκαταστάσεις τους και τα σκάφη που ελλιμενίζονται 
στους τουριστικούς λιμένες. 

Άρθρο 5 

Ευταξία Λιμένα-Υποχρεώσεις Χρηστών - 
Κίνηση Τροχοφόρων 

5.1 Επιτρέπεται η περίφραξη μέρους ή του συνόλου της 
χερσαίας ζώνης του τουριστικού λιμένα, προκειμένου να 
εξασφαλίζεται η ασφάλεια και η τάξη αυτού. 

5.2 Στους τουριστικούς λιμένες δεν επιτρέπεται: 

• Η τοποθέτηση από τους ιδιοκτήτες, αντιπροσώπους, κυ¬ 
βερνήτες ή πληρώματα των ελλιμενιζομένων σκαφών, ή 
οποιονδήποτε τρίτο, πάσης φύσεως ιδιοκατασκευών σταθε¬ 
ρών ή μη, στα κρηπιδώματα, τους προβλήτες ή άλλους χώ¬ 
ρους για την αποθήκευση μικροαντικειμένων, ναυτικών ερ¬ 
γαλείων, σχοινιών ή αλυσίδων, χωρίς την έγκριση του φορέα 
διαχείρισης. 

• Μεγάλης κλίμακας εργασίες συντήρησης και μετασκευ- 
ών στα ελλιμενιζόμενα σκάφη. Για οποιαδήποτε εργασία συ¬ 
ντήρησης των σκαφών απαιτείται η προηγούμενη ενημέρω¬ 
ση του φορέα διαχείρισης του τουριστικού λιμένα και η χο¬ 
ρήγηση σχετικής άδειας. 

Από το φορέα διαχείρισης του τουριστικού λιμένα, καθορί¬ 
ζεται το ωράριο εντός του οποίου επιτρέπονται οι εργασίες 
καθημερινής καθαριότητας και μικροεπισκευώντων σκαφών 
καθώς και η φόρτιση των συσσωρευτών τους. 

• Η καθ’ οιονδήποτε τρόπο πρόκληση θορύβων που διατα- 
ράσσουν την ησυχία και ομαλή λειτουργία του τουριστικού 
λιμένα. 

• Η τοιχοκόλληση, η επικόλληση διαφημιστικών, η ανάρ¬ 
τηση πινακίδων, σημειωμάτων ή άλλων ειδοποιητηρίων στις 
πάσης φύσεως εγκαταστάσεις του τουριστικού λιμένα ή σε 
χώρους διάφορους αυτών που καθορίζονται από τον φορέα 
διαχείρισης. 

• Η εγκατάλειψη επί των σκαφών στη χερσαία ζώνη του 
τουριστικού λιμένα ζώων, χωρίς την παρουσία των κατόχων 
τους ή μελώντου πληρώματος. 

Η ύπαρξη ζώων επί των σκαφών, επιτρέπεται μόνο εφόσον 
βρίσκονται υπό τον έλεγχο των κυρίων τους, δενπροκαλούν 
θορύβους και δεν ρυπαίνουν τους χώρους των τουριστικών 
λιμένων. Ο φορέας διαχείρισης μπορεί, εφόσον το κρίνει 
αναγκαίο, να ζητεί από τους κυρίους των κατοικίδιων ζώων 
την απομάκρυνσή τους, ιδίως μάλιστα όταν αυτή η ανάγκη 
υπαγορεύεται από λόγους υγιεινής και ενόχλησης των χρη¬ 
στών. 

• Η λήψη θαλάσσιου λουτρού στους χώρους ελλιμενισμού 
ή αγκυροβολιάς των σκαφών. Εφόσον διατίθενται άλλοι θα¬ 
λάσσιοι χώροι κατάλληλοι για το σκοπό αυτό, οι όροι και προ¬ 
ϋποθέσεις λήψης θαλάσσιου λουτρού στους χώρους αυ¬ 
τούς, καθορίζονται από τους φορείς διαχείρισης. 

• Η αλιεία στη θαλάσσια ζώνη τους. 

• Οι πάσης φύσεως υποβρύχιες δραστηριότητες, χωρίς 
την έγκριση του φορέα διαχείρισης. 

• Η είσοδος και παραμονή μικροπωλητών και λοιπών 
ασκούντων πάσης φύσεως εμπορική δραστηριότητα, χωρίς 
τη συναίνεση του φορέα διαχείρισης. 

• Η στάθμευση κάθε είδους οχημάτων και τροχοφόρων 
εκτός των ειδικά προς τούτο καθορισμένων χώρων στάθμευ¬ 
σης, οι οποίοι επισημαίνονται με ενδεικτικές πινακίδες, που 
τοποθετούνται με μέριμνα του φορέα διαχείρισης. Ο φορέας 
διαχείρισης μπορεί να μην επιτρέπει την είσοδο ή στάθμευση 
στον τουριστικό λιμένα τροχοφόρου οχήματος, αν κρίνει ότι 
διαταράσσεται η τάξη και η ομαλή λειτουργία του. 

5.3 Η ανέλκυση ή καθέλκυση σκάφους, ο καθαρισμός των 


υφάλων του στη θαλάσσια ή χερσαία ζώνη καθώς και η χρή¬ 
ση των κεκλιμένων επιπέδων ή υποδοχών, επιτρέπεται μόνο 
στους καθορισμένους για τις εργασίες αυτές χώρους, μετά 
από σχετική άδεια του φορέα διαχείρισης. 

5.4 Δεν επιτρέπεται στους χρήστες των τουριστικών λιμέ¬ 
νων η εγκατάλειψη σχοινιών, αλυσίδων, καλωδίων, συσκευ¬ 
ών ή άλλων εξαρτημάτων ή εξοπλισμούτου τουριστικού λι¬ 
μένα, κατά τη διάρκεια ελλιμενισμού ή κατά τον απόπλου των 
σκαφών τους, καθώς και η πρόκληση φθορών στον ως άνω 
εξοπλισμό. Οι ως άνω επιβαρύνονται με όλες τις δημιουρ- 
γούμενες για την αντικατάσταση ή επισκευή του εξοπλισμού 
δαπάνες, που προήλθαν λόγω φθοράς ή απώλειας, που οφεί¬ 
λονται σε υπαιτιότητά τους. 

5.5 Ο φορέας διαχείρισης του τουριστικού λιμένα, δεν ευ- 
θύνεται για απώλεια ή ζημιά αντικειμένων που ανήκουν σε 
σκάφη και έχουν εγκαταλειφθεί στους χώρουςτου λιμένα .Οι 
ιδιοκτήτες των σκαφών στα οποία ανήκουν τα ως άνω αντι¬ 
κείμενα ή εξοπλισμός, επιβαρύνονται με τα τυχόν δημιουρ- 
γούμενα έξοδα μεταφοράς και φύλαξης. 

5.6 Σε περίπτωση κατά την οποία σκάφος προξενήσει ζη¬ 
μιές στα αγκυροβόλια της θέσης πρόσδεσης στην οποία ελ¬ 
λιμενίζεται, στις εγκαταστάσεις του τουριστικού λιμέναή στα 
παρακείμενα σκάφη, είναι υποχρεωμένο να αποκαταστήσει 
τις ζημιές ή φθορές. 

5.7 Τα πληρώματα και οι με οποιαδήποτε ιδιότητα επιβαί- 
νοντες στα σκάφη που ελλιμενίζονται σε τουριστικό λιμένα, 
οφείλουν να συμπεριφέρονται με ευγένεια και ευπρέπεια και 
να μην διαταράσσουν την τάξη και την ομαλή λειτουργία του 
λιμένα. 

Άρθρο 6 

Συντήρηση του τουριστικού λιμένα 

Οι φορείς διαχείρισης έχουν την υποχρέωση να μεριμνούν 
για την τακτική και έκτακτη συντήρηση του τουριστικού λιμέ¬ 
να και τον έλεγχο καλής λειτουργίας όλων των εγκαταστά- 
σεών του, να προβαίνουν στις απαιτούμενες αντικαταστά¬ 
σεις και επισκευές των χερσαίων και λιμενικών εγκαταστάσε¬ 
ων, του φωτισμού και των λοιπών ηλεκτρομηχανολογικών 
εγκαταστάσεων καθώς και του πάσης φύσεως εξοπλισμού 
και να συμμορφώνονται προς τις υποδείξεις των αρμοδίων 
προς τούτο οργάνων, έτσι ώστε ο λιμένας να διατηρείται σε 
κατάσταση πλήρους και άρτιας λειτουργίας. 

Όλες οι εργασίες συντήρησης και επισκευής θα πρέπει να 
εκτελούνται σύμφωνα με τους κανόνες τις επιστήμης και της 
τέχνης και κατά τρόπο που θα ελαχιστοποιεί την ενόχληση 
των χρηστών. 

Οι φορείς διαχείρισης θα πρέπει να μεριμνούν για την 
εντός εικοσιτετραώρου ή κατά περίπτωση για την κατά το 
δυνατόν συντομότερη αποκατάσταση τυχόν ζημίας ή δυ¬ 
σλειτουργίας στις ηλεκτρομηχανολογικές εγκαταστάσεις - 
παροχές του τουριστικού λιμένα. 

Άρθρο 7 

Είσπλους-Αγκυροβολία-Πρυμνοδέτηση- 
Πλαγιοδέτηση- Έκπλους 

7.1 Στους Ειδικούς Κανονισμούς ορίζεται σύμφωνα με το 
άρθρο 31α του Ν. 2160/93, το μέγεθος (ελάχιστο-μέγιστο) 
και ο αριθμός κατά κατηγορία σκαφών που δύναται να εξυ¬ 
πηρετεί κάθε τουριστικός λιμένας καθώς και ο τρόπος δια- 
θέσεως των θέσεων ελλιμενισμού των σκαφών και το σύστη¬ 
μα αγκυροβολίας τους. 

7.2 Η δυνατότητα ελλιμενισμού παρέχεται κατόπιν αποδο¬ 
χής από το φορέα διαχείρισης του σχετικού αιτήματος και 
σύναψης σχετικής συμφωνίας κατά την οποία ο αϊτών απο¬ 
δέχεται τον παρόντα Κανονισμό, τον Ειδικό Κανονισμό λει¬ 
τουργίας του τουριστικού λιμένα και το εγκεκριμένο τιμολό¬ 
γιο αυτού. 

7.3 Ο φορέας διαχείρισης του τουριστικού λιμένα μπορεί 
να αλλάξει τις θέσεις αγκυροβολιάς και παραμονής των σκα¬ 
φών σύμφωνα με τις ανάγκες και στο πλαίσιο της εύρυθμης 
λειτουργίας του λιμένα. 

7.3 Τα σκάφη που κινούνται και ελλιμενίζονται στη θαλάσσια 
ζώνη οφείλουν να τηρούν τις διατάξεις του διεθνούς κανονι¬ 
σμού αποφυγής συγκρούσεων και τις ισχύουσες διατάξεις πε¬ 
ρί ασφαλούς ναυσιπλοΐας καθώς και τις διατάξεις των Γενικών 
Κανονισμών Λιμένα, που ρυθμίζουν θέματα είσπλου, έκπλου 
αγκυροβολιάς, και πρυμνοδέτησης ή πλαγιοδέτησης και τις 
σχετικές διατάξεις των Ειδικών Κανονισμών Λειτουργίας κάθε 
τουριστικού λιμένα, που ρυθμίζουν ειδικότερατα θέματα αυτά. 

7.4 Όποιοι καταπλέουν με τα σκάφη τους στη θαλάσσια ζώ¬ 
νη του τουριστικού λιμένα, οφείλουν να γνωστοποιούν με κά¬ 
θε πρόσφορο μέσο στο φορέα διαχείρισης του λιμένα τα χα¬ 
ρακτηριστικά στοιχεία του σκάφους, να αναμένουν την άδεια 
εισόδου και να ακολουθούν τις οδηγίες του αρμόδιου προ¬ 
σωπικού για την αγκυροβολιά του σκάφους σε χώρο του λι¬ 
μένα. Οι κάτοχοι - κυβερνήτες των σκαφών συμπληρώνουν 
τα παραδιδόμενα σε αυτούς έντυπα και επιδεικνύουν όλα τα 
προβλεπόμενα από τις κείμενες διατάξεις πρωτότυπα ναυτι¬ 
λιακά έγγραφατου σκάφους (π.χ. πιστοποιητικά αξιοπλοΐας, 
ασφαλείας κ.λπ.) χορηγώντας αντίγραφα αυτών στο φορέα 
διαχείρισης του τουριστικού λιμένα. 

Σε κάθε περίπτωση, οι ιδιοκτήτες των σκαφών, οφείλουν να 
γνωστοποιούν εγγράφως στον φορέα διαχείρισης του του¬ 
ριστικού λιμένα τα πρόσωπα που τους εκπροσωπούν κατά το 
χρόνο της απουσίας τους, υποβάλλοντας ταυτόχρονα και 
την έγγραφη αποδοχή αυτών και να ενημερώνουν εγγράφως 
για τυχόν τοποθέτηση φύλακα ο οποίος δεν αποτελεί μέλος 
του πληρώματος. 

7.5 Τα σκάφη προσδένονται από τους κατόχους-κυβερνή- 
τες στις θέσεις που τους υποδεικνύονται από το αρμόδιο 
προσωπικό του τουριστικού λιμένα. 

Τυχόν υποδείξεις του προσωπικού ως και η παρουσία του 
βοηθητικού σκάφους πρόσδεσης του τουριστικού 
λιμένα,δεν απαλάσσουν τους κατόχους-κυβερνήτες της ευ¬ 
θύνης τους, τόσο για τους χειρισμούς του σκάφους εντός 
του λιμένα, όσο και για την πρόσδεσή του στο μόνιμο αγκυ¬ 
ροβολιό ή το χειρισμό των πρυμνήσιων. 

7.6 Δεν επιτρέπεται η κατά βούληση αγκυροβολιά,πρυμνο- 
δέτηση ή πλαγιοδέτηση σκάφους καθώς και η κατάληψη 
οποιοσδήποτε θέσης εντός του τουριστικού λιμένα εκτός 
από εκείνη που υποδεικνύεται από το φορέα διαχείρισης και 
έχει συμφωνηθεί. 

7.7 Οι κάτοχοι πρέπει να διαθέτουν τον απαραίτητο εξο¬ 
πλισμό για την ασφαλή αγκυροβολιά και πρόσδεσή των σκα¬ 
φών τους για την οποία φέρουν αποκλειστική ευθύνη και να 
φροντίζουν έτσι ώστε το σκάφος να είναι πάντοτε σωστά δε¬ 
μένο στη θέση του. Επίσης πρέπει να ελέγχουν την καλή κα¬ 
τάσταση του εξοπλισμού πρόσδεσης και να προβαίνουν, σε 
περίπτωση φθοράς, σε αντικατάσταση αυτού. 

7.8 Δεν επιτρέπεται η παρεμπόδιση των διαύλων πλεύσης 
και κυκλοφορίας των σκαφών προς ή από τα αγκυροβολιά 
τους και η προσπέραση οποιοσδήποτε εισερχόμενου ή εξερ- 
χόμενου στη θαλάσσια ζώνη του λιμένα, σκάφους. 

7.9 Δεν επιτρέπεται η κάθετη προς τον νοητό άξονα της ει¬ 
σόδου του τουριστικού λιμένα πλεύση των σκαφών. 

7.10 Το προσωπικό του τουριστικού λιμένα δικαιούται να 
επιθεωρεί τον τρόπο που είναι δεμένα τα σκάφη και να προ¬ 
βαίνει σε υποδείξεις προς τους κατόχους-κυβερνήτες, για τη 
λήψη από αυτούς ασφαλέστερων μέτρων, υπαγορευομένων 
από την ναυτική εμπειρία και τέχνη. 

Σε περίπτωση μη συμμόρφωνης των ανωτέρω προς τις 
υποδείξεις του προσωπικού, ο φορέας διαχείρισης έχειτο δι¬ 
καίωμα να προβαίνει στις κατάλληλες ενέργειες για τη λήψη 


μέτρων ασφαλείας του σκάφους και να επιβαρύνει τον ιδιο¬ 
κτήτη του μετατυχόν δημιουργούμενα έξοδα ή ακόμα και να 
καταγγείλει τη σύμβαση ελλιμενισμού. 

7.11 Οι διατυπώσεις που ισχύουν για την κίνηση των τουρι¬ 
στικών σκαφών στους ελληνικούς λιμένες (άδεια απόπλου, 
καταστάσεις πληρώματος και επιβατών, θεώρηση ναυτιλια¬ 
κών εγγράφων κ.λπ.) ισχύουν και στους τουριστικούς λιμένες. 

Άρθρο 8 

Ελλιμενισμός-Παραμονή-Μεθόρμιση σκαφών 

8.1 Η παραχώρηση, εκ μέρους του φορέα διαχείρισης του¬ 
ριστικού λιμένα, του δικαιώματος ελλιμενισμού σκάφους, 
αποκτάται μόνο μετά από έγγραφη έγκριση του φορέα δια¬ 
χείρισης, εφόσον έχουν συμπληρωθεί τα προς τούτο απα¬ 
ραίτητα έγγραφα. 

8.2 Ο πλοιοκτήτης, κυβερνήτης, εκπρόσωπος ή χρήστης του 
σκάφους πρέπει να είναι σε θέση να επιδείξει ισχύον ασφαλι¬ 
στήριο συμβόλαιο από νόμιμη και αναγνωρισμένη ασφαλιστική 
εταιρεία, το οποίο θα καλύπτει τους ασφαλιστικούς κινδύνους 
που απαιτείται να καλύπτονται σύμφωνα με την κείμενη νομο¬ 
θεσία, άλλως το σκάφος δεν γίνεται δεκτό για ελλιμενισμό. 

8.3 Τα ελλιμενισμένα σκάφη κατά τον χρόνο έναρξης του 
ελλιμενισμού τους και καθ’ όλη τη διάρκεια αυτού, θα πρέπει 
να βρίσκονται πάντοτε σε κατάσταση αξιοπλοΐας. 

8.4 Ο πλοιοκτήτης, κυβερνήτης ή εκπρόσωπος του σκά¬ 
φους οφείλει να ενημερώνει εγγράφως το φορέα διαχείρι¬ 
σης για κάθε αλλαγή που αφορά στην πλοιοκτησία-εκπρο- 
σώπηση (Δ/νση, τηλέφωνο κ.λπ.) και στο σκάφος(σημαία, νη¬ 
ολόγιο κ.λπ.) 

8.5 Σε κάθε περίπτωση αλλαγής πλοιοκτησίας-ιδιοκτησίας 
ελλιμενισμένου σκάφους σε τουριστικό λιμένα, ο πωλητής 
πρέπει να ενημερώνει εγγράφως το φορέα διαχείρισης περί 
της γενομένης αλλαγής, αναφέροντας το όνομα, τη δ/νση 
μόνιμης κατοικίας του αγοραστή, τα στοιχεία του εκπροσώ¬ 
που καθώς και την ημερομηνία της μεταβίβασης. Την ίδια 
υποχρέωση έχει και ο αγοραστής, ο οποίος σε κάθε περί¬ 
πτωση καθίσταται αλληλεγγύως και εις ολόκληρο υπεύθυ¬ 
νος με τον πωλητή για την εξόφληση τυχόν προηγούμενων 
υποχρεώσεων του περιελθόντος σ’ αυτόν σκάφους. 

8.6 Σε περίπτωση που ο φορέας διαχείρισης του τουριστι¬ 
κού λιμένα, το κρίνει αναγκαίο μπορεί να απαιτήσει τη με- 
θόρμιση-μεταφορά οποιουδήποτε σκάφους σε άλλο σημείο 
εντός ή και εκτός του λιμένα. Η μεθόρμιση ή μεταφορά σε 
χερσαίο χώρο κρι'νεται αναγκαία αν: 

α) παρακωλύεται από την παραμονή του σκάφους στον 
τουριστικό λιμένα η λειτουργία (ασφαλής είσπλους και έκ¬ 
πλους σκαφών) και εκμετάλλευση αυτού. 

β) Πιθανολογείται κίνδυνος ναυαγίου, ή πρόκληση ζημιάς 
σε άλλο ή άλλα σκάφη ή κίνδυνος ρύπανσης. 

γ) Υπάρχει αυθαίρετη κατάληψη θέσεως ελλιμενισμού. 

Γιατην συνδρομή μιας ή περισσοτέρων από τις προαναφε- 
ρόμενες προϋποθέσεις, συντάσσεται πρακτικό από το φο¬ 
ρέα διαχείρισης του τουριστικού λιμένα, με το οποίο ορίζεται 
πενθήμερη προθεσμία από της κοινοποιήσεως για την με- 
θόρμιση-μεταφοράτου σκάφους. 

Εφόσον συντρέχει η περίπτωση (β) της παρούσας παρα¬ 
γράφου, ορίζεται τριήμερος προθεσμία. 

Με μέριμνατου φορέα διαχείρισης του τουριστικού λιμένα, 
το πρακτικό κοινοποιείται με απόδειξη στον πλοίαρχο του 
σκάφους ή στον πλοιοκτήτη, φυσικό ή νομικό πρόσωπο ή 
στον ορισθέντα στη σχετική δήλωση εκπρόσωπο ή αντίκλη¬ 
το, στην δηλωθείσα διεύθυνση κατοικίας των, εφόσον τα 
στοιχεία αυτά έχουν δηλωθεί στο φορέα διαχείρισης του 
τουριστικού λιμένα. Αν τα παραπάνω στοιχεία δεν είναι γνω¬ 
στά στο φορέα διαχείρισης το πρακτικό επικολλάται σε εμ¬ 
φανές σημείο του σκάφους. 

Αν η ταχθείσα προθεσμία παρέλθει άπρακτος,ο φορέας 

διαχείρισης του τουριστικού λιμένα προχωρεί στην ανέλκυση 
ή μεθόρμισητου σκάφους. Τα σχετικά έξοδα, βαρύνουν απο- 
κλειστικάτον ιδιοκτήτη ή τον εκπρόσωπο του σκάφους. Σε πε¬ 
ρίπτωση άρνησης αυτών να καταβάλουντα σχετικά ποσά, αυ¬ 
τά καταβάλλονται από το φορέα διαχείρισης και αναζητού- 
νται από τους ανωτέρω οι οποίοι ευθύνονται εις ολόκληρον. 

8.7 Ο φορέας διαχείρισης δεν φέρει ευθύνη για τη φύλαξη 
του σκάφους που μεταφέρθηκε-μεθορμίστηκε αναγκαστικά 
ή γιατυχόν ζημία που επήλθε σ’ αυτό κατάτην μεταφορά - με- 
θόρμιση ή την παραμονή του σε άλλο χώρο εντός ή εκτός του 
τουριστικού λιμένα. 

8.8 Σε περίπτωση που σκάφος βρίσκεται σε επικίνδυνη κα¬ 
τάσταση λόγω έκρηξης, φωτιάς, διαρροής κ.λπ. και επίκειται 
άμεσος κίνδυνος για την ασφάλεια προσώπων, άλλων σκα¬ 
φών ή των εγκαταστάσεων του λιμένα εφαρμόζονται οι προ- 
βλεπόμενες στους κανονισμούς λιμένων διατάξεις περί λή¬ 
ψης έκτακτων μέτρων. 

Σε περίπτωση ναυγίου εφαρμόζονται οι σχετικές διατάξεις. 

8.9 Εάν το σκάφος πρόκειται να αναχωρήσει οριστικά από 
τον τουριστικό λιμένα, ο ιδιοκτήτης, κυβερνήτης ή ο νόμιμος 
εκπρόσωπος αυτού, υποχρεούται να το δηλώσει εγγράφως 
και εγκαίρως στο φορέα διαχείρισης άλλως ο φορέας διαχεί¬ 
ρισης δεν φέρει ευθύνη για την χρέωση του σκάφους μέχρι να 
ενημερωθεί εγγράφως για την οριστική αναχώρηση αυτού. 

Άρθρο 9 
Κυρώσεις 

9.1 Τα ελλιμενιζόμενα σκάφη οφείλουν να εξοφλούντο δι¬ 
καιώματα για τις παρεχόμενες υπηρεσίες-εξυπηρετήσεις 
εμπρόθεσμα και σύμφωνα με όσα προβλέπονται στους Ειδι¬ 
κούς Κανονισμούς Λειτουργίας και στις Υπουργικές Αποφά¬ 
σεις έγκρισης των τιμολογίων, άλλως επιβαρύνονται με τους 
νόμιμους τόκους υπερημερίας ανεξάρτητα από άλλες κυρώ¬ 
σεις που μπορεί να προβλέπονται. 

9.2 Στους παραβάτες των άρθρων 4,5,7 και 8 του παρόντος, 
επιβάλλονται απάτην αρμόδια Λιμενική Αρχή, ανεξάρτητα από 
άλλες κυρώσεις που μπορεί να προβλέπονται, οι κυρώσεις του 
άρθρου 157 του Κώδικα Δημόσιου Ναυτικού Δικαίου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 5 Σεπτεμβρίου 2003 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΕΜΠΟΡΙΚΗΣ ΝΑΥΤΙΛΙΑΣ 

Δ. ΓΕΩΡΓΑΚΟΠΟΥΛΟΣ Γ. ΠΑΣΧΑΛΙΔΗΣ 

-♦- 

Αριθ. ΔΥΙδ/Γ.Π. οικ. 85945 (2) 

Τροποποίηση της Δ1α/2733/27.3.1998 (Φ.Ε,Κ. 345/10.4.1998 
τ. Β') Απόφασης Συγκρότησης Συμβουλίου Κρίσης και Επι¬ 
λογής Ιατρικού και Οδοντιατρικού Προσωπικού Νοσηλευ¬ 
τικών Ιδρυμάτων (Σ.Κ.Ε.Ι.Ο.Π.Ν.Ι.) για την ατομική κρίση, 
την ανανέωση της θητείας, τη μονιμοποίηση και την εξέλι¬ 
ξη των υπηρετούντων γιατρών του Ε.Σ.Υ. του Γενικού 
Νοσ/μείου Μαιευτηρίου «ΕΛΕΝΑ ΒΕΝΙΖΕΛΟΥ». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53τ.Α'). 

2. Τις διατάξεις του άρθρου 37 παρ. 6 και άρθρο 18 παρ. 2 
του Ν. 2519/97 (Φ.Ε.Κ. 165/21.8.97 τ.Α) «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνωση 
των υγειονομικών υπηρεσιών, ρυθμίσεις για το φάρμακο και 
άλλες διατάξεις».. 

3. Τις διατάξεις του άρθρου 15 του Ν. 2889/2001 (Φ.Ε.Κ. 
37/2.3.2001 τ. Α’) «Βελτίωση και εκσυγχρονισμός του Εθνι¬ 
κού Συστήματος Υγείας και άλλες διατάξεις». 


4. Την Δία /2733/27.3.1998 (ΦΕΚ 345/10.4.1998 τ.Β') από¬ 
φασή μας, όπως τροποποιήθηκε μεταγενέστερα. 

5. Το γεγονός ότι οι Εμμανουήλ Γεώργιος, Σκόνδρας 
Κων/νος και Γιαννουλόπουλος Γεώργιος συνταξιοδοτήθη- 
καν. 

6. Το από 18.7.2003 έγγραφο της Εκτελεστικής Επιτροπής 
του Κεντρικού / Συμβουλίου Υγείας, αποφασίζουμε: 

1. Τροποποιούμε την Δία. /2733/27.3.1998 (ΦΕΚ 
345/10.4.1998 τ.Β') απόφαση και διορίζουμε στο Συμβούλιο 
Κρίσης και Επιλογής Ιατρικού και Οδοντιατρικού Προσωπι¬ 
κού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) για την ατο¬ 
μική κρίση, την ανανέωση της θητείας, τη μονιμοποίηση και 
την εξέλιξη των υπηρετούντων γιατρώντου Ε.Σ.Υ. στο Γενικό 
Νοσοκομείο Μαιευτήριο «ΕΛΕΝΑ ΒΕΝΙΖΕΛΟΥ» στην Ειδικό¬ 
τητα της Χειρουργικής Παίδων: 

α. αναπληρωματικό μέλος τον Τράπαλη Βασίλειο, Δ/ντή 
στο Γενικό Νοσοκομείο Νίκαιας «Ο ΑΓΙΟΣ ΠΑΝΤΕΛΕΗΜΩΝ», 
σε αντικατάσταση του Γιαννουλόπουλου Γεώργιου, που συ- 
νταξιοδοτήθηκε. 

β. τακτικό μέλος τον Δερβένη Χρήστο, Δ/ντή στο Γ ενικό Νο¬ 
σοκομείο Ν. Ιωνίας «Η ΑΓΙΑ ΟΛΓΑ» με αναπληρωτή του τον 
Ντόλατζα Θεόδωρο, Δ/ντή στο Γενικό Νοσοκομείο Παίδων 
Αθηνών «Η ΑΓΙΑ ΣΟΦΙΑ» σε αντικατάσταση αντίστοιχα των 
Εμμανουήλ Γεώργιου και Σκόνδρα Κων/νου, που συνταξιο- 
δοτήθηκαν. 

2. Κατά τα λοιπά ισχύει η ανωτέρω τροποποιούμενη από¬ 
φαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 8 Σεπτεμβρίου 2003 

Ο ΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 
-♦- 

Αριθ. 3525.11/01/2003 (3) 

Κύρωση Συλλογικής Σύμβασης Εργασίας Πλοιάρχων Μεσο¬ 
γειακών και Τουριστικών Επιβατηγών Πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 του ΑΝ 
3276/44 «Περί Συλλογικών Συμβάσεων εν τη ναυτική εργα¬ 
σία» όπως έχει τροποποιηθεί και ισχύει σήμερα. 

2. Το 447-122/26.8.2003 κοινό έγγραφο της Ένωσης Εφο¬ 
πλιστών Επιβατηγών Πλοίων και της Πανελλήνιας Ένωσης 
Πλοιάρχων Εμπορικού Ναυτικού πάσηςτάξεως, με το οποίο 
υποβλήθηκε για κύρωση η από 26.8.2003 Συλλογική Σύμβα¬ 
ση Εργασίας Πλοιάρχων Μεσογειακών και Τουριστικών Επι¬ 
βατηγών Πλοίων. 

3. Το γεγονός ότι από τις διατάξεις της Απόφασης αυτής 
δεν προκαλείται δαπάνη σε βάρος του Κρατικού προϋπολο¬ 
γισμού, αποφασίζουμε: 

1. Την κύρωση της Συλλογικής Σύμβασης Εργασίας Πλοί¬ 
αρχων Μεσογειακών και Τουριστικών Επιβατηγών Πλοίων, 
το κείμενο της οποίας υπογράφηκε την 26.8.2003 από τους 
νόμιμους εκπροσώπους: α) της Ένωσης Εφοπλιστών Επιβα¬ 
τηγών Πλοίων και β) της Πανελλήνιας Ένωσης Πλοιάρχων 
Εμπορικού Ναυτικού πάσης τάξεως, εκτός από το άρθρο 15 
αυτής (δικαίωμα επιλογής Πλοιάρχου) το οποίο αντίκειται 
στην κείμενη νομοθεσία. 

2. Η ισχύς της Συλλογικής Σύμβασης η οποία κυρώνεται με 
την Απόφαση αυτή αρχίζει την 1.1.2003 και λήγει την 
31.12.2003. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΟΙΑΡΧΩΝ 
ΜΕΣΟΓΕΙΑΚΩΝ ΚΑΙ ΤΟΥΡΙΣΤΙΚΩΝ 
ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 26.8.2003 οι υπογεγραμμένοι εφ’ 
ενός Περικλής Παναγόπουλος Πρόεδρος και Μάρκος Φόρος 
Γ ενικός Γ ραμματέαςτης ενταύθα εδρευούσης Επαγγελματι¬ 
κής Οργάνωσης «Ένωση Εφοπλιστών Επιβατηγών πλοίων» 
ειδικώς εξουσιοδοτημένοι προς τούτο και αφ' ετέρου ο Ευ¬ 
άγγελος Κούζιλος εκπροσωπών νομίμως εν προκειμένω την 
εν Πειραιεί εδρεύουσα αναγνωρισμένη Επαγγελματική ορ¬ 
γάνωση «Πανελλήνιος Ένωση Πλοιάρχων Ε.Ν. Πάσης Τάξε- 
ως» και ειδικώς εξουσιοδοτημένος προς τούτο, συνελθόντες 
σήμερον είς Πειραιά για να ορίσουμε τον μισθό τις ειδικές 
αμοιβές και λοιπούς όρους εργασίας των Πλοιάρχωντων Με¬ 
σογειακών Επιβατηγών Τουριστικών Πλοίων, απεφασίσαμεν 
κοινή αμφοτέρων συμφωνία τα επόμενα. 

Άρθρο 1 

1. Η παρούσα Συλλογική Σύμβαση ισχύει επί των: 

α. Επιβατηγών Μεσογειακών Πλοίων τα οποία εκτελούν 
πλόες στον Μεσογειακό χώρο, περιλαμβανομένου εις τού¬ 
τον και του Ευξείνου Πόντου και μη δρομολογημένων κατά 
τας περί ακτοπλοϊκών συγκοινωνιών διατάξεις και 

β. Επιβατηγών Τουριστικών Πλοίωντα οποία εκτελούν του¬ 
ριστικούς πλόες εντός και εκτός του Μεσογειακού χώρου 

2. Το μισθολόγιο καθώς και οι πάσης φύσεως αποδοχές 
των επί των ανωτέρω επιβατηγών πλοίων εργαζομένων Πλοι¬ 
άρχων καθορίζονται σε ευρώ. 

3. Οι πάσης φύσεως καταβολές προς τους Πλοιάρχους θα 
καλύπτονται εκ μέρους της εφοπλιστικής επιχειρήσεως δι’α- 
ντιστοιχων βεβαιώσεων εκχωρήσεως του ισόποσου συναλ¬ 
λάγματος, διατηρουμένων εκ παραλλήλου όλων των υπέρ 
των Πλοιάρχων εκ μέρους της πολιτείας υφισταμένων μέχρι 
σήμερον συναλλαγματικών διευκολύνσεων. 

Άρθρο 2 

Μισθός Ενέργειας 

1. α) Ο μηνιαίος μισθός ενεργείας του Πλοιάρχου Επιβατη¬ 
γών Μεσογειακών και Τουριστικών Πλοίων που προβλέπεται 
από την προηγούμενη Συλλογική Σύμβαση 2002 αυξάνεται 
από 1.1.2003 έως 31.12.2003 κατά ποσοστό 4% καθοριζόμε¬ 
νος στο ποσό των δύο χιλιάδων εκατό πενήντα τεσσάρων ευ¬ 
ρώ και ενενήντα τριών λεπτών (2.154,93). 

β. Ο Ύπαρχος, κάτοχος διπλώματος Α’ τάξεως, που υπη¬ 
ρετεί στην κατηγορία των εν λόγω πλοίων λαμβάνει μηνιαίο 
επίδομα από 1.1.2003 έως 31.12.2003 το ποσό των εκατόν 
πέντε ευρώ και πενήντα λεπτά (105,50) πλέον του επιδόμα¬ 
τος Υπάρχου του αναφερομένου εις το άρθρο 5 παρ. 2 της 
Γενικής Συλλογικής Συμβάσεως Τουριστικών Μεσογειακών 
Πλοίων, που υπεγράφη μεταξύ της Ενώσεως Εφοπλιστών 
Επιβατηγών Πλοίων και της ΠΝΟ. 

γ. Οι συνολικές αποδοχές του Πλοιάρχου σε καμία περί¬ 
πτωση δεν μπορεί να είναι κατώτερες από τις συνολικές απο- 
δοχέςτων λοιπών μελώντου πληρώματος που προβλέπονται 
από την παρούσα Συλλογική Σύμβαση και την γενική Συλλο¬ 
γική Σύμβαση που υπεγράφη μεταξύ της Ε.Ε.Ε.Π. και της 
Π.Ν.Ο. αλλ’ ανώτερες τούτων τουλάχιστον κατά δύο ευρώ 
και ενενήντα τρία λεπτά (2,93) μηνιαίως της διαφοράς αυτής 
λογιζομένης ως ειδικού επιδόματος. 

δ. Οι συνολικές αποδοχές του Υπάρχου σε καμία περίπτω¬ 
ση δεν μπορεί να είναι κατώτερες από τις συνολικές αποδο¬ 
χές των Προϊσταμένων των λοιπών ειδικοτήτων. 

Άρθρο 3 

α. Δια τις τυχόν διανυόμενες εν πλω και εν λιμένι Κυριακές 
καταβάλλεται στον Πλοίαρχο ιδιαίτερη αμοιβή υπό τύπον 


επιδόματος, ανερχόμενη σε ποσοστό 22% επί του μισθού 
ενεργείας του άρθρου 2 παρ. 1 α της παρούσης. 

β. Στον Πλοίαρχο καταβάλλεται δι' έκαστον διανυόμενον εν 
πλω και εν λιμένι Σάββατον ένα πλήρες ημερομίσθιον ίσον 
προς το 1/22 του μηνιαίου μισθού ενεργείας του άρθρου 2 
παραγρ. Ια της παρούσης. 

γ. Στο Πλοίαρχο καταβάλλεται ένα πλήρες ημερομίσθιο δι' 
εκάστη αργία διανυομένην εν πλώ ή εν λιμένι ίσον προς το 
1/22 του μηνιαίου μισθού ενεργείας του άρθρου 2 παραγρ. 
Ια της παρούσης. 

δ. Στον Πλοίαρχο παρέχεται σαν επίδομα παραστάσεως 
από 1.1.2003 έως 31.12.2003 το ποσό των διακοσίων ένδεκα 
ευρώ και είκοσι λεπτών (211,20). 

ε. Οι ημέρες αργιών εν πλώ και εν λιμένι που ορίζονται από 
την Γ ενική Συλλογική Σύμβαση εργασίας μεταξύ της ΠΝΟ και 
της Ενώσεως Εφοπλιστών Επιβατηγών Πλοίων ισχύουν και 
για τους Πλοιάρχους. 

Άρθρο 4 

Χαρακτηρισμός του ναυτικού επαγγέλματος 

Συμφωνείται ο χαρακτηρισμός του ναυτικού επαγγέλμα¬ 
τος ως βαρέως και ανθυγιεινού υπό τη προϋπόθεση ότι ο χα¬ 
ρακτηρισμός αυτός δεν θα έχει ουδεμία οικονομική επιβά¬ 
ρυνση για την εργοδοσία, πλην μηνιαίου επιδόματος από 
1.1.2003 έως 31.12.2003 το ποσόν των ένδεκα ευρώ και σα¬ 
ράντα τεσσάρων λεπτών (11,44) χορηγουμένων στον Πλοί¬ 
αρχο. 

Άρθρο 5 

α. Σε περίπτωση ναυαγίου, ασχέτως των άλλων αποζημιώ- 
σεωντων οποίων δικαιούται συμφώνως προς τους κείμενους 
νόμους, παρέχεται στον Πλοίαρχο και ειδική αποζημίωση κα¬ 
θοριζόμενη από 1.1.2003 έως 31.12.2003 στο ποσόν των 
επτακοσίων ογδόντα οκτώ ευρώ και εξήντα τεσσάρων λε¬ 
πτών (788,64). 

β. Στον Πλοίαρχο παρέχονται επίσης έξοδα λιμένος για 
όσες ημέρες το πλοίο παραμένει στο λιμάνι, προς κάλυψη 
δαπανών που αφορούντο πλοίο, καθώς και τα μικροέξοδατα 
σχετικά με την εξυπηρέτηση του πλοίου επί αποδόσει λογα¬ 
ριασμού. 

γ. Στον Πλοίαρχο Ε/Γ-Ο/Γ (εφ’ όσον το πλοίο μεταφέρει 
οχήματα), καταβάλλεται μηνιαίως (ως επίδομα) από 1.1.2003 
έως 31.12.2003 το ποσόν των εκατόν πέντε ευρώ και σαρά¬ 
ντα επτά λεπτών (105,47). 

Άρθρο 6 

α. Ο μισθός ασθένειας ορίζεται σε κάθε περίπτωση ίσος με 
τον κατά το άρθρο 2 παραγρ. 1 α της παρούσης μισθό ενέρ¬ 
γειας, σε περίπτωση δε νοσηλείας εκτός νοσοκομείου ή κλι¬ 
νικής καταβάλλεται και το αντίτιμο τροφής. 

β. Στον Πλοίαρχο ο οποίος υφίσταται χειρουργική επέμβα¬ 
ση ή τραυματισμό στο πλοίο και δεν καθίσταται ανίκανος 
προς εργασία και του οποίου η θεραπεία δεν παρατείνεται 
πέραν των τεσσάρων μηνών καταβάλλεται ολόκληρος ο μι¬ 
σθός ενεργείας του άρθρου 2 παρ. 1 α της παρούσης. 

γ. Ο μεταβαίνων να συναντήσειτο πλοίο προς ανάληψη της 
διοικήσεώς του ως Πλοίαρχος, εάν υποστεί ατύχημα τυγχά¬ 
νει της αυτής προστασίας της οποίας τυγχάνει και εν τη υπη¬ 
ρεσία του πλοίου. 

δ. Ο Πλοίαρχος δικαιούται νοσηλείας στη Α’ Θέση νοσοκο¬ 
μείου ή κλινικής. 

Άρθρο 7 

Στον Πλοίαρχο παρέχεται για κάθε τουριστική περίοδο μια 
χειμερινή και δύο θερινές στολές. Οι στολές αυτές θα ανή¬ 
κουν κατά κυριότητα στον Πλοίαρχο μετά τη λήξη της τουρι¬ 
στικής περιόδου. 

Άρθρο 8 

Μισθός παροπλισμού 

Σε περίπτωση παροπλισμού του πλοίου, ο μηνιαίος μισθός 
του Πλοιάρχου από της ημέρας του παροπλισμού και μέχρι 
συμπληρώσεως εννεαμήνου κατ’ ανώτατον όριον χρονικού 
διαστήματος εντός του αυτού ημερολογιακού έτους ορίζεται 
είς 80% επί του μισθού ενεργείαςτου άρθρου 2 παραγρ. Ια 
της παρούσης. 

Σε περίπτωση που συμφωνηθεί μεταξύ ΠΝΟ και ΕΕΕΠ κάτι 
το καλύτερο σχετικώς με την υποχρέωση εννεαμήνου επαν- 
δρώσεωςτου πλοίου, τούτο θα ισχύει και για τον Πλοίαρχο. 

Άρθρο 9 
Αντίτιμο Τροφής 

Το ημερήσιο αντίτιμον τροφής του Πλοιάρχου και εις όσας 
περιπτώσεις δικαιούται τούτο καθορίζεται από 1.1.2003 έως 
31.12.2003 στο ποσό των οκτώ ευρώ και τριάντα τρία λεπτά 
(8,33). 

Άρθρο 10 
Αποζημίωση 

Σε κάθε περίπτωση κατά την οποία ο ναυτικός δικαιούται 
αποζημιώσεως θα καταβάλλεταιτοιαύτη και στον Πλοίαρχο. 

Άρθρο 11 

Δώρα Χριστουγέννων και Πάσχα 

Τα δώρα εορτών Χριστουγέννων και Πάσχα, αντιπροσω- 
πεύοντα αποδοχές τεσσαράκοντα πέντε (45) ημερών, κα- 
ταργήθηκαν από 1.1.1982, ενσωματωθέντα στην κανονική 
άδεια, η οποία ούτω αυξάνεται είς ενενήντα έξι (96) ημέρας 
ετησίως και υπολογίζεται κατά τα ειδικότερον καθοριζόμενα 
στο άρθρο 8 της μεταξύ ΠΝΟ και Ενώσεως Εφοπλιστών Επι¬ 
βατηγών Πλοίων Συλλογικής Συμβάσεως. 

Άρθρο 12 
Άδεια 

1.0 Πλοίαρχος δικαιούται πέραν των μέχρι σήμερον χορη¬ 
γουμένων (50) πενήντα ημερών ετήσιας άδειας και ετέρων 
(46) σαράντα έξι ημερών προς τις οποίες συμψηφίσθηκαν 
από 1.1.1982 και εφεξής τα υπό του άρθρου 11 της από 
1.1.1982 Σ.Σ. προβλεπόμενα δώρα Χριστουγέννων και Πά¬ 
σχα της ετήσιας αδείας ανερχομένης ούτω εις (96) ενενήντα 
έξι ημέρας, υπολογιζομένης εις (8) οκτώ ημέρας διά κάθε μή¬ 
να υπηρεσίας, δια δε τις τυχόν ολιγότερες του μηνός ημέρες 
το αντίστοιχον κλάσμα. 

Η άδεια αυτή λογίζεται ως συντάξιμος χρόνος. 

2. Κατά τις ημέρες της αδείας του ο Πλοίαρχος δικαιούται 
του αναλογούντος σ’αυτές μισθού ενεργείας του άρθρου 2 
παραγρ. 1 ατης παρούσης, προσαυξημένου με το εξ 22% επί¬ 
δομα Κυριακών και το αντίτιμον τροφής είς πάσαν περίπτω- 
σιν ως και τα ειδικά επιδόματα του άρθρου 3 της παρούσης 
Συλλογικής Σύμβασης. Ο τρόπος υπολογισμού των εν λόγω 
επιδομάτων του άρθρου 3 θα γίνεται σύμφωνα με την διαδι¬ 
κασία που ορίζει η παράγραφος 2 του άρθρου 8 περί αδειών 
της Σ.Σ.Ε.πληρωμάτων. Το ημερομίσθιο για τον υπολογισμό 
της αδείας καθορίζεται στο 1/22 του μηνιαίου μισθού ενερ- 
γείας του άρθρου 2 παραγρ. 1 α της παρούσης. 

3. Η άδεια αυτή παρέχεται στον Πλοίαρχο εφ' όσον το επιτρέ¬ 
πουν οι ανάγκεςτου πλοίου κατ’ αμοιβαία συνεννόησιν μετά του 
πλοιοκτήτου, δύναται δε να χορηγείται και κατά την παραμονή 
του πλοίου στο λιμάνι επί επταήμερον, όπως και δι’ επισκευάς, 
ετησίαν επιθεώρησιν κλπ. Αι ημέραι κατάπλου και απόπλου δεν 
λογίζονται ως ημέρες αδείας αλλά ως ημέρες εργασίας. 

Σε κάθε άλλη περίπτωση η χορηγουμένη άδεια δεν είναι δυ¬ 
νατόν να δοθεί δια χρονικόν διάστημα μικρότερον των επτά 
ημερών. 

Για κάθε άλλη περίπτωση που δεν καλύπτεται από τα προ- 


αναφερόμενα θα ισχύσουν τα προβλεπόμενα από τη Γ ενική 
Συλλογική Σύμβαση μεταξύ ΕΕΕΠ και ΠΝΟ. 

Άρθρο 13 

Έναρξη καταβολής μισθού 

1. Σε περίπτωση που ο Πλοίαρχος θα ταξιδεύσει για να συνα- 
ντήσειτο πλοίο γιατηνδιακυβέρνησητου οποίου προσελήφθη, 
δικαιούται τον μισθό ενεργείας της παρ. 1 α του άρθρου 2 της 
παρούσης από της ημέρας αναχωρήσεως για το ταξίδι αυτό. 

2. Τα υπό των άρθρων 3 και 4 της παρούσης προβλεπόμε¬ 
να επιδόματα παρέχονται από της ημέρας ναυτολογήσεως 
του Πλοιάρχου. 

3. Η χορηγούμενη αύξηση προβλεπόμενη υπό της παρού¬ 
σης Συλλογικής Συμβάσεως και οι άλλες παροχές θα κατα¬ 
βληθούν αναδρομικώς στους ναυτολογηθέντες Πλοιάρχους 
από 1.1.2003 

Άρθρον14 
Επίλυση Διαφορών 

Κάθε διαφορά που προκύπτει περί την εφαρμογή και ερ¬ 
μηνεία των όρων της παρούσης Συλλογικής Συμβάσεως επι¬ 
λύεται διαιτητικώς σύμφωνα προς τα καθοριζόμενα στο άρ¬ 
θρο 30 της Συλλογικής Συμβάσεως της υπογραφείσης μετα¬ 
ξύ της Ενώσεως Εφοπλιστών Επιβατηγών Πλοίων και της 
Πανελλήνιας Ναυτικής Ομοσπονδίας. 

Άρθρον15 

Δικαίωμα επιλογής Πλοιάρχου 

Οι Πλοίαρχοι που αφορά η παρούσα Συλλογική Σύμβαση 
προσλαμβάνονται εκ των τακτικών μελών της Πανελλήνιας 
Ένωσης Πλοιάρχων Ε.Ν. πάσηςτάξεως κατ’ απόλυτονεκλο- 
γήντου πλοιοκτήτου. 

Άρθρον16 

Τα δύο συμβαλλόμενα μέρη συμφωνούμε να επιτρέπεται η 
πρόσληψη σπουδαστών κυρίως της ναυτικής εκπαίδευσης 
(ΑΕΝ, ΤΕΧΝ. ΆΥΚΕΙΑ, ΑΥΚΕΙΑ ΓΥΜΝΑΣΙΑ και αντίστοιχες Ναυ¬ 
τικές Σχολές του εξωτερικού) ανεξάρτητα περιορισμού (υφι- 
σταμένης νομοθεσίας) ως προς τον αριθμό των σπουδαστών. 

Η πρόσληψη από τον πλοιοκτήτη θα γίνεται με την ειδικό¬ 
τητα του εκπαιδευόμενου και θα είναι υποχρεωμένος (ο πλοι¬ 
οκτήτης) να καταβάλλει τα έξοδα μετάβασης και παλιννό- 
στησης, την ενδιαίτηση γενικά καθώς και την ιατροφαρμα¬ 
κευτική περίθαλψη του εκπαιδευόμενου κατά το διάστημα 
της υπηρεσίας του στο πλοίο μόνο. 

Ο μισθός του εκπαιδευόμενου θα συμφωνείται κατά ελευ- 
θέραν συμφωνίαν και δεν θα υπερβαίνει οπωσδήποτε το μι¬ 
σθό του Δοκ. Πλοιάρχου. 

Άρθρο 17 

Στον Πλοίαρχο καταβάλλεται ειδικόν επίδομα από 1.1.2003 
έως 31.12.2003 το ποσόν των πενήντα δύο ευρώ και τριάντα 
τριών λεπτών (52,33) όταν το πλοίο διέλθει τις Μεγάλες Αί- 
μνες Καναδά, την Διώρυγα του Σουέζ και την Διώρυγα του 
Παναμά (ΡΑΝΑΜΑ ΟΑΝΑΙ.). 

Το εν λόγω επίδομα καταβάλλεται άπαξ και για την πρώτη 
και μόνο διέλευση ανεξαρτήτως των τυχόν επακολουθησο- 
μένων εντός τριάκοντα ημερών, άλλων διελεύσεων. 

Άρθρο 18 

Εισφορές υπέρ της Εστίας Ναυτικών 

1. Η μηνιαία εισφορά των πλοιοκτητών και των ναυτικών υπέρ 
της Εστίας Ναυτικών καθορίζονται από τις διατάξεις των εδα¬ 
φίων α και β'παρ.1 του άρθρου 7 του Ν.Δ. 92 (ΦΕΚ 169/1973) 
ως ετροποποιήθησαν με το άρθρο 22 του Νόμου 1085/1980. 

2. Οι ανωτέρω εισφορές υπολογίζονται επί του υπό των 
Συλλογικών Συμβάσεων καθοριζομένου μηνιαίου μισθού 

ενεργείας του άρθρου 2 παραγρ. Ια της παρούσης και δεν 
επεκτείνονται στα πάσης φύσεως επιδόματα, στην αποζη¬ 
μίωση λόγω καταγγελίας της συμβάσεως ναυτολογήσεως 
ναυαγίου, αδείας, ασθένειας ή εργατικών ατυχημάτων. 

Άρθρο 19 

Οικογενειακά Επιδόματα 

Οι πλοιοκτήτες περί ών η παρούσα συλλογική σύμβαση, 
καταβάλλουν ποσοστό 2% μη δυνάμενο να αυξηθεί περαιτέ¬ 
ρω, συμφώνως προς το άρθρο 25 του νόμου 1085/1980, ει- 
σπρατόμενον υπό του ΝΑΤ, με σκοπό τη χορήγηση οικογε¬ 
νειακών επιδομάτων στους Έλληνες ναυτικούς. Το ανωτέρω 
ποσοστό ομού μετά του εξ ενός επί τοις εκατόν (1%) ποσο¬ 
στού συμμετοχής του ναυτικού υπολογίζεται επί των υποκει¬ 
μένων εις εισφοράν υπέρ του ΝΑΤ αποδοχών των ναυτικών. 

Άρθρο 20 

Επικουρική Ασφάλιση 

Οι πλοιοκτήτες, περί ών η παρούσα συλλογική σύμβαση, 
καταβάλλουν ποσοστό εκ δύο επί τοις εκατό (2%) μη δυνά¬ 
μενο ν' αυξηθεί περαιτέρω, συμφώνως προς το άρθρο 28του 
Νόμου 1220/81, εισπραττομένον υπό του ΝΑΤ, με σκοπό την 
παροχή στους Έλληνες ναυτικούς επικουρικής ασφάλισης. 

Το ανωτέρω ποσοστόν ομού μετά του εκ δύο επί τοις εκα¬ 
τό (2%) ποσοστού συμμετοχής του ναυτικού, υπολογίζεται 
επί των υποκειμένων εις εισφοράν υπέρ του ΝΑΤ αποδοχών 
των ναυτικών. 

Άρθρο 21 

Εναρξις - Λήξις ισχύος 

α. Η ημερομηνία ενάρξεως ισχύος της παρούσης συλλογι¬ 


κής συμβάσεως ορίζεται η 1η Ιανουάριου 2003 και λήξεως η 
31η Δεκεμβρίου 2003. 

β Κατά το διάστημα της ισχύος της Σ.Σ. δύναται να τροπο¬ 
ποιηθεί αυτή μόνο κατόπιν κοινής εγγράφου συμφωνίας των 
συμβαλλομένων μερών. Πέραν των ανωτέρω, κατά τα λοιπά 
μη προβλεπόμενα υπό της παρούσης ισχύει ότι και στη Γενι¬ 
κή Συλλογική Σύμβαση εργασίας στα Επιβατηγά-Μεσογεια- 
κά Τουριστικά πλοία μεταξύ ΕΕΕΠ και ΠΝΟ. 

γ. Η παρούσα Συλλογική Σύμβαση συντάχθηκε σε τρία 
πρωτότυπα εκ των οποίων από ένα αντίτυπο έλαβαν τα συμ¬ 
βαλλόμενα μέρη, το δε τρίτο θέλει κατατεθεί στο Υπουργείο 
Εμπορικής Ναυτιλίας προς κύρωση, υπογράφεται δε ως έπε- 
ται. 


Οι Συμβαλλόμενοι 

Για την Πανελλήνια 
Για την Ένωση Εφοπλιστών Ένωση Πλοιάρχων 

Επιβατηγών Πλοίων Ε.Ν. πάσηςτάξεως 

Ο Πρόεδρος Ο Πρόεδρος 

ΠΕΡΙΚΛΗΣ ΠΑΝΑΓΟΠΟΥΛΟΣ ΕΥΑΓΓΕΛΟΣ ΚΟΥΖΙΛΟΣ 


Ο Γ ενικός Γ ραμματέας 
ΜΑΡΚΟΣ ΦΟΡΟΣ 


3. Η παρούσα με το κείμενο της κυρούμενης Συλλογι¬ 
κής Σύμβασης να δημοσιευθούν στην Εφημερίδα της Κυ- 
βερνήσεως. 

Πειραιάς, 4 Σεπτεμβρίου 2003 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




